ھندوستان کا ایران مخالف امریکی پابندیاں تسلیم نہ کرنے کا اعلان

ہندوستان نے ایک بار پھر امریکا کی ایران مخالف پابندیوں کو تسلیم نہ کرنے کا اعلان کیا ہے۔

خبر کا کوڈ: 3675

تاریخ: 17 February 2019 - 07:36

مقدس دفاع نیوز ایجنسی کی بین الاقوامی رپورٹر رپورٹ کے مطابق، ہندوستان کی وزیر خارجہ سشما سوراج نے سنیچر کو یورپ جاتے ہوئے تہران میں اپنے مختصر قیام میں ایران کے نائب وزیر خارجہ سید عباس عراقچی سے ملاقات میں باہمی روابط اور علاقائی مسائل پر تبادلہ خیال کیا۔ انھوں نے اس ملاقات میں کہا کہ ہندوستان ایران کے خلاف امریکا کی خودسرانہ پابندیوں پرعمل نہیں کرے گا۔

اس ملاقات میں ہندوستان کی وزیرخارجہ سشما سوراج اور ایران کے نائب وزیر خارجہ سید عباس عراقچی نے ایران کے صوبہ سیستان و بلوچستان اور ہندوستان کے زیر انتظام کشمیر کے صدر مقام سرینگر میں انجام پانے والے دہشت گردانہ حملوں کی مذمت کی۔ دونوں رہنماؤں نے علاقائی مسائل کو مذاکرات کے ذریعے حل کئے جانے اور امن و امان کو برقرار رکھنے کی ضرورت پر زور دیا۔

پیغام کا اختتام/